ПРОТОКОЛ № 1
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  06 януари  2014 г.

Днес, 06 януари 2014 г., понеделник, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 
		
 ПРЕДСЕДАТЕЛ:			НЕЗАБРАВКА СТОЕВА
 ЧЛЕНОВЕ: 				ВАСИЛ ПЕТРОВ
ГАЛИНА КАРАГЬОЗОВА
КАЛИН КАЛПАКЧИЕВ
ОТСЪСТВАЛИ: НЯМА. 

І. По Закона за предотвратяване и установяване на конфликт на интереси:

1. ОТНОСНО: Писмо на Комисията за предотвратяване и установяване на конфликт на интереси вх. № 96-00-441/09.12.2013 г. относно проведена дискусия за изменение и допълнение на Закона за предотвратяване и установяване на конфликт на интереси, с искане за писмено становище във връзка с изменението на закона.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Отлага разглеждането на т. 1 от дневния ред за следващото заседание на комисията.

2. ОТНОСНО: Декларации по чл. 12 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Отлага разглеждането на т. 2 от дневния ред за следващото заседание на комисията.

3. ОТНОСНО: Жалба вх. № 94-00-549/17.12.2013 г. от ……………. от гр. Ловеч.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Да се уведоми ………………. от гр. Ловеч със следния текст на писмо:

Във връзка с преписка №.94-00-549 от 17.12.2013г., образувана по Ваша сигнал, в който изнасяте твърдения за наличие на конфликт на интереси и  отправяте молба до Комисия по предотвратяване и установяване на конфликт на интереси и взаимодействие с Инспектората към Висшия съдебен съвет за съдействие по отправената от Вас молба за отвод на всички съдии от Върховен касационен съд, както и съдействие за разглеждане на делото Ви от Върховен касационен съд, Ви уведомяваме следното:
По отношение на подадени сигнали от граждани и държавни органи правомощията на Висшия съдебен съвет и на Комисия по предотвратяване и установяване на конфликт на интереси и взаимодействие с Инспектората към Висшия съдебен съвет са изчерпателно посочени в чл. 30 от Закона за съдебната власт и чл. 30 от Правилника за организация на дейността на ВСС и неговата администрация. Имайте предвид, че органите на съдебната власт са независими при осъществяване на своите функции, като  при постановяване на своите актове, съдиите, прокурорите и следователите се основават само на закона и на събраните по делото доказателства. Съгласно чл. 14, ал.2 от ГПК съдът сам решава дали заведеното дело подлежи на разглеждане от него. А в чл. 22 от ГПК е дадена възможност на магистратите да отхвърлят исканията за отводи отправени им от страните по делата. 
Във връзка със изразеното от Вас становище  за наличие на конфликт на интереси следва да се обърнете към Комисията за установяване и предотвратяване на конфликт на интереси, тъй като съгласно Закона за предотвратяване и установяване на конфликт на интереси е единствено в нейните компетенции установяването на твърдяното от Вас.
С оглед на това Вашият сигнал е извън правомощията на Висшия съдебен съвет и на Комисия по предотвратяване и установяване на конфликт на интереси и взаимодействие с Инспектората към Висшия съдебен съвет. 

ІІ. Взаимодействие с Инспектората към Висшия съдебен съвет:

4. ОТНОСНО: Писмо на Инспектората към ВСС вх. № 11-12-172/14.12.2013 г. с констатации за установена практика за намаляване на размера на наложеното наказание и/или прилагане института на условното осъждане при прекомерна продължителност на наказателното производство, приета за изключително смекчаващо обстоятелство по смисъла на чл. 55 от НК.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Да се изиска информация от председателя на Върховен касационен съд за осъществени проверки, статистически данни,  извършени обобщения и др. относно приложението на чл. 55 от Наказателния кодекс във вр. с чл. 6 от § 1 от Конвенцията за защита правата на човека и основните свободи.

5. ОТНОСНО: Акт на Инспектората към ВСС за резултатите от извършена комплексна планова проверка в Окръжен съд гр. Габрово – наказателни дела /№ ПП-01-100/2013 г./

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

5.1. Приема за сведение акта Инспектората към ВСС за резултатите от извършена комплексна планова проверка в Окръжен съд гр. Габрово – наказателни дела /№ ПП-01-100/2013 г./
5.2. С оглед отправената препоръка по т. 5 от акта да се уведомят инспектор Петър Раймундов и административния ръководител на Окръжен съд гр. Габрово за решението на ВСС по т.42 от протокол № 41/24.10.2013г.

6. ОТНОСНО: Акт на Инспектората към ВСС за резултатите от извършена планова проверка в Районна прокуратура гр. Луковит /№ ПП-01-107/2013 г./

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

6.1. Приема за сведение акта на Инспектората към ВСС за резултатите от извършена планова проверка в Районна прокуратура гр. Луковит /№ ПП-01-107/2013 г./
6.2. Копия от акта да се приложат към личните кадрови досиета на:
…………………………………
6.3. Възлага на административния ръководител на Окръжна прокуратура гр. Ловеч, шест месеца след изпълнението на препоръките, отправени в акта на ИВСС към административния ръководител на Районна прокуратура гр. Луковит, да извърши контролна проверка относно ефекта от изпълнението на предприетите мерки за отстраняване на констатираните пропуски в организацията на дейността на Районна прокуратура гр. Луковит.
6.4. Актът да се има предвид при предстояща среща на КПУКИВИВСС с инспекторите от Инспектората към Висшия съдебен съвет. 

7. ОТНОСНО: Акт на Инспектората към ВСС за резултатите от извършена планова проверка в Районна прокуратура гр. Дряново /№ ПП-01-71/2013 г./

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

7.1. Приема за сведение акта на Инспектората към ВСС за резултатите от извършена планова проверка в Районна прокуратура гр. Дряново /№ ПП-01-71/2013 г./.
7.2. Административният ръководител на Районна прокуратура гр. Дряново да уведоми комисията за изпълнението на дадените с акта препоръки. 

8. ОТНОСНО: Списък на регистрираните пощенски кутии за всеки съд в домейна justice.bg.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение списъка на регистрираните пощенски кутии за всеки съд в домейна justice.bg.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ:/п/

НЕЗАБРАВКА СТОЕВА